אנחל די מריה

**אנחל די מריה** (בספרדית: **Ángel di María**; נולד ב-14 בפברואר 1988) הוא כדורגלן ארגנטינאי המשחק בעמדת הקיצוני והקשר ההתקפי ברוסאריו סנטראל.

די מריה הוא השחקן הראשון בהיסטוריה שכובש שערים בגמר האליפות היבשתית, המונדיאל והמשחקים האולימפיים.

## קריירת מועדונים
### רוסאריו סנטראל
די מריה החל את הקריירה שלו בקבוצת הנוער של רוסאריו סנטראל, אחת משתי הקבוצות הבכירות של העיר רוסאריו (יחד עם ניואל'ס אולד בויס). כבר מגיל צעיר הוא נחשב לשחקן מוכשר. בגיל 17 ערך את הופעת הבכורה בקבוצה הבוגרת של המועדון, ובעונתו הראשונה בבוגרים הבקיע ארבעה שערים ב-32 משחקים.

### בנפיקה ליסבון
לאחר שהיה מועמד לעבור למספר קבוצות די מריה חתם בבנפיקה ליסבון, שרכשה את כרטיס השחקן שלו תמורת שישה מיליון אירו והעברת השחקן אנדרס דיאס לרוסאריו. בעונתו הראשונה בבנפיקה הבקיע שער אחד בארבעים משחקים.

### ריאל מדריד
ב-28 ביוני 2010 הודיעה ריאל מדריד באתרה הרשמי כי היא רכשה את כרטיס השחקן של די מריה מבנפיקה ליסבון תמורת 25 מיליון דולר, וכי הוא יחתום בשורותיה לשש עונות. בעונתו הראשונה בקבוצה היה שותף לזכייתה בגביע המלך ואף בישל את שער הניצחון, בניצחון קבוצתו 0–1 על ברצלונה במשחק הגמר. בעונה הבאה היה שותף לזכייתה של הקבוצה באליפות ספרד. בשנת 2014 זכה עם הקבוצה בליגת האלופות ונבחר על ידי אופ"א לאיש המשחק של משחק הגמר.

### מנצ'סטר יונייטד
ב-26 באוגוסט 2014 חתם די מריה במנצ'סטר יונייטד על חוזה לחמש שנים. תמורת העברתו שילמה מנצ'סטר יונייטד לריאל מדריד כ-60 מיליון לירות שטרלינג, סכום ששבר אז את שיא ההעברות בליגה האנגלית. ב-30 באוגוסט 2014 ערך את הופעת הבכורה שלו במדי מנצ'סטר יונייטד, בתיקו 0-0 של קבוצתו מול ברנלי. ב-14 בספטמבר 2014 כבש במדי מנצ'סטר יונייטד את שער הבכורה שלו בבעיטה חופשית מחוץ לרחבה בניצחון קבוצתו 0–4 על קווינס פארק ריינג'רס במסגרת המחזור הרביעי של הפרמייר ליג.

### פריז סן-ז'רמן
ב-6 באוגוסט 2015 חתם די מריה לארבע שנים בפריז סן-ז'רמן עבור 46 מיליון פאונד. הוא שיחק שם 7 עונות.

### יובנטוס
ב-8 ביולי 2022 חתם בהעברה חופשית ביובנטוס. בהופעת הבכורה ב-15 באוגוסט כבש גם שער בכורה בקבוצה, בניצחון 0–3 על ססואולו.

ב-5 באוקטובר 2022 בישל שלושה שערים במשחק ליגת האלופות במדי יובנטוס נגד מכבי חיפה, ובכך הפך למבשל השני בטיבו בהיסטוריה של ליגת האלופות (38).

### בנפיקה ליסבון
ב-5 ביולי 2023, לאחר 13 שנה, חזר די מריה לבנפיקה ליסבון.

### רוסאריו סנטראל
ב-29 במאי 2025 חתם ברוסאריו סנטראל, אך הצטרף באופן רשמי למועדון לאחר סיום השתתפותו עם בנפיקה ליסבון בטורניר גביע העולם למועדונים 2025. ב-12 ביולי במשחק החזרה שלו לרוסאריו לאחר 18 שנה כבש בפנדל בדקה ה-78 והוחלף בדקה ה-89 לאחר שפתח בהרכבה של הקבוצה במסגרת משחק ליגה מול גודוי קרוס.

## קריירה בינלאומית
די מריה זכה לתשומת לב רבה לאחר שהצטיין במשחקי מונדיאל הנוער שנערכו בקנדה בקיץ 2007, בהם הבקיע שלושה שערים וסייע לארגנטינה לזכות בגביע. הוא נכלל בסגל הנבחרת האולימפית לאולימפיאדת בייג'ינג בשלהי קיץ 2008. הן במשחק רבע הגמר מול נבחרת הולנד והן בגמר מול נבחרת ניגריה, הבקיע את שערי הניצחון שהובילו את נבחרתו לזכייה במדליית זהב. אחרי היכולת הטובה שהפגין במהלך המשחקים האולימפיים זומן די מריה לסגל הנבחרת הבוגרת וערך את הופעת הבכורה שלו במדים הלאומיים ב-6 בספטמבר 2008, במשחק מול  במסגרת מוקדמות מונדיאל 2010. ב-24 במאי 2010 הבקיע את שערו הראשון בנבחרת במשחק הידידות מול . הוא זומן לסגל הנבחרת למונדיאל 2010 על ידי המאמן דייגו מראדונה.
במונדיאל 2014 פתח במשחקים בהרכב נבחרתו, גילה יכולת מצוינת ואף כבש את שער הניצחון בהארכה בדקות האחרונות של המשחק נגד שווייץ אך נפצע לאחר משחק זה וסיים את דרכו בטורניר.

ב-10 ביולי 2021 כבש את שער הניצחון בגמר קופה אמריקה 2021 נגד ברזיל ובכך העניק לנבחרתו את התואר לראשונה מאז 1993.

נכלל בסגל נבחרת ארגנטינה לקראת טורניר מונדיאל 2022 והבקיע שער במשחק הגמר בו ניצחה קבוצתו.

באוקטובר 2023 הודיע די מריה כי יפרוש מהנבחרת לאחר טורניר קופה אמריקה 2024.

## חיים אישיים
די מריה נישא לג'ורג'לינה קרדוסו מארגנטינה בשנת 2011, ולהם שתי בנות.

## סטטיסטיקות קריירה
### קריירת מועדונים
מעודכן ל-23 באוגוסט 2025

### נבחרת

## תארים
### קבוצתיים
#### מועדונים
;בנפיקה ליסבון
* אליפות פורטוגל (1): 2009/2010
* גביע הליגה הפורטוגלית (2): 2008/2009, 2009/2010
* הסופר קאפ הפורטוגלי: 2023

;ריאל מדריד
* אליפות ספרד (1): 2011/2012
* גביע המלך הספרדי (2): 2010/2011, 2013/2014
* הסופר קאפ הספרדי (1): 2012
* ליגת האלופות (1): 2013/2014
* הסופר קאפ האירופי (1): 2014

;פריז סן-ז'רמן
* אליפות צרפת (5): 2015/2016, 2017/2018, 2018/2019, 2019/2020, 2021/2022
* הגביע הצרפתי (5): 2015/2016, 2016/2017, 2017/2018, 2019/2020, 2020/2021
* גביע הליגה הצרפתית (4): 2015/2016, 2016/2017, 2017/2018, 2019/2020
* גביע האלופות (4): 2016, 2018, 2019, 2020

#### נבחרות
;ארגנטינה עד גיל 20
* גביע העולם בכדורגל עד גיל 20 (1): 2007
;הנבחרת האולימפית של ארגנטינה
* מדליית זהב אולימפית (1): בייג'ינג 2008
;
* קופה אמריקה: 2021, 2024
* גביע העולם: 2022
** סגנות: (2014)
*הפיינליסימה (2022)

### אישיים
* נבחרת הטורניר של גביע העולם בכדורגל: 2014
* נבחרת העונה של ליגת האלופות: 2013/2014
* כדורגלן השנה בארגנטינה: 2014
* נבחרת השנה של אופ"א: 2014
* נבחרת השנה של FIFPro: 2014
* נבחרת העונה בליג 1: 2015/2016, 2018/2019
* שחקן החודש של ליג 1: דצמבר 2015
* שחקן החודש של ליגת העל הפורטוגלית: אפריל 2010
* נבחרת העשור ב-CONMEBOL של IFFHS: 2011–2020

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:רוסאריו: כדורגלנים
קטגוריה:כדורגלני רוסאריו סנטראל
קטגוריה:כדורגלני בנפיקה ליסבון
קטגוריה:כדורגלני ריאל מדריד
קטגוריה:כדורגלני מנצ'סטר יונייטד
קטגוריה:כדורגלני פריז סן-ז'רמן
קטגוריה:כדורגלני יובנטוס
קטגוריה:כדורגלני נבחרת ארגנטינה
קטגוריה:כדורגלנים באולימפיאדת בייג'ינג (2008)
קטגוריה:כדורגלני מונדיאל 2010
קטגוריה:כדורגלני קופה אמריקה 2011
קטגוריה:כדורגלני מונדיאל 2014
קטגוריה:כדורגלני קופה אמריקה 2015
קטגוריה:כדורגלני קופה אמריקה 2016
קטגוריה:כדורגלני מונדיאל 2018
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:אלופים אולימפיים ארגנטינאים: כדורגל
קטגוריה:ארגנטינאים ממוצא ספרדי
קטגוריה:ספורטאים זרים בפורטוגל
קטגוריה:ספורטאים ארגנטינאים בספרד
קטגוריה:ספורטאים ארגנטינאים באנגליה
קטגוריה:ספורטאים ארגנטינאים בצרפת
קטגוריה:ספורטאים ארגנטינאים באיטליה
קטגוריה:ארגנטינאים שנולדו ב-1988